Diari Oficial de la Generalitat Valenciana


Sumari del DOGV 2726, del 11-04-1996 (1996/837884)

ORDRE de 2 d'abril de 1996, de la Conselleria d'Agricultura i Medi Ambient, per la qual es publiquen les línies pressupostàries i els imports globals màxims que financen, per a 1996, determinades subvencions gestionades per la Direcció General de Producció Agrària i Pesca, amb bases reguladores en vigor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/02/(1)/dof/vci/html**

### Dades del document

Número de DOGV
:   2726

Data del DOGV
:   11-04-1996

Secció del DOGV
:   DISPOSICIONS GENERALS

Número del document
:   1996/837884


Data del document
:   02-04-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 2 d'abril de 1996, de la Conselleria d'Agricultura i Medi Ambient, per la qual es publiquen les línies pressupostàries i els imports globals màxims que financen, per a 1996, determinades subvencions gestionades per la Direcció General de Producció Agrària i Pesca, amb bases reguladores en vigor.   
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Aquests punts depenen de la llei anual de pressupostos, en aquests moments la Llei 9/1995, de 31 de desembre, de la Generalitat Valenciana, de Pressupostos per a l'exercici 1996.  
Per això, vista la proposta del director general de Producció Agrària i Pesca, en l'exercici de les funcions que tinc atribuïdes,  
ORDENE  
Article 1  
Les subvencions regulades en les disposicions de la Conselleria d'Agricultura i Medi Ambient indicades en aquest article i gestionades per la Direcció General de Producció Agrària i Pesca, es concediran en l'exercici 1996 a càrrec de les línies de subvenció i pels imports globals màxims que s'assenyalen, d'acord amb la Llei 9/1995, de 31 de desembre, de la Generalitat Valenciana de Pressupostos per a 1996.  
S'hi indica, així mateix, en cada cas, la data límit per a la presentació de sol·licituds d'ajuda que, si s'escau, modifica el termini indicat en la base reguladora corresponent.  
Programa 714.20 Ordenació i Millora de les Produccions Agràries  
· Línia 401/000/96  
- Ordre de 13 d'abril de 1992, que regula la concessió d'ajudes a l'organització de cursos, congressos i cicles de conferències i a l'edició de publicacions d'interés general per al sector agrari de la Comunitat Valenciana (DOGV núm. 1.784, de 18.05.92.)  
Import global màxim: 3.200.150 PTA.  
Data límit de presentació de sol·licituds: 30 de setembre.  
- Ordre de 25 de novembre de 1978 sobre concessió d'auxilis a mitjans de producció i noves tecnologies en cultius herbacis i Ordre de 31 de març de 1979 sobre concessió d'auxilis a mitjans de producció i noves tècniques en cultius llenyosos.  
Import global màxim: 24.208.755 PTA.  
Data límit de presentació de sol·licituds: 30 de juny.  
· Línia 402/000/96  
- Ordre de 26 de març de 1991, de la Conselleria d'Agricultura i Pesca, per la qual es regula la concessió d'ajudes als agricultors per al foment de la utilització del compost.  
Import global màxim: 85.062.282 PTA.  
Data límit de presentació de sol·licituds: 30 de juny.  
· Línia 403/000/96  
- Ordre de 31 de gener de 1992, de la Conselleria d'Agricultura i Pesca, que regula les subvencions a la subscripció d'assegurances agràries compresos en el Pla d'Assegurances Agràries Combinades per a 1992 (DOGV núm. 1.724, de 14.02.92).  
Import global màxim: 5.686.476.380 PTA.  
- Ordre de 30 d'abril de 1992, que regula les subvencions a la subscripció d'assegurances en el cultiu de l'arròs (DOGV núm. 1795, de 2.06.92).  
Import global màxim: 14.196.526 PTA.  
- Ordre de 29 de febrer de 1996, per la qual es concedeixen subvencions a la subscripció d'assegurances en l'activitat apícola (DOGV núm. 2.706, de 11.03.96).  
Import global màxim: 90.448.882 PTA.  
Data límit de presentació de sol·licituds: 31 de maig.  
· Línia 405/000/96  
- Ordre de 8 de juny de 1987, que regula la concessió d'ajudes als ramaders que realitzen programes específics de millores zootècniques i sanitàries (DOGV núm. 612, de 22.06.87).  
Import global màxim: 2.750.000 PTA.  
Data límit de presentació de sol·licituds: 31 de maig.  
· Línia 701/000/96  
- Ordre de 2 de novembre de 1994 de la Conselleria d'Agricultura, Pesca i Alimentació sobre ajudes per al sanejament de plantacions de cítrics afectats pel virus de la tristesa (DOGV núm. 2.396, de 28.11.94) i ordres que la modifiquen de 28.11.94 i 30.10.95.  
Import global màxim: 774.999.219 PTA.  
Data límit de presentació de sol·licituds: 31 de desembre de 1995.  
- Ordre de 27 de juny de 1986 i Ordre de 28 d'abril de 1989 del Ministeri d'Agricultura, Pesca i Alimentació per la qual s'aplica a Espanya el que es disposa en el Reglament (CEE) 458/1980, relatiu a la reestructuració de vinya en el marc d'operacions col·lectives.  
Import global màxim: 264.008.190 PTA.  
Data límit de presentació de sol·licituds: 1 de juliol de 1987.  
- Ordre de 15 de setembre de 1994, de la Conselleria d'Agricultura, Pesca i Alimentació, d'ajudes a la reposició de plantes de cítrics en explotacions afectades per les inundacions de 1982 en determinats municipis (DOGV núm. 2.365, de 13.10.94).  
Import global màxim: 500.000 PTA.  
Data límit de presentació de sol·licituds: 30 de juny.  
· Línia 702/000/96  
- Ordre de 19 de febrer de 1993 del Ministeri d'Agricultura, Pesca i Alimentació sobre mesures d'estímul i suport per a la promoció de noves tecnologies en maquinària i equipaments agraris (BOE núm. 52, de 02.03.93).  
- Ordre de 13 de juliol de 1993, de la Conselleria d'Agricultura i Pesca, per a l'aplicació a la Comunitat Valenciana de l'Ordre Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equipaments agraris (DOGV núm. 2.092 de 30.08.93).  
Import global màxim: 93.050.664 PTA.  
Data límit de presentació de sol·licituds: 30 de setembre.  
· Línia 703/000/96  
- Ordres de 31 de juliol de 1990, 29 d'octubre de 1990 i 14 d'abril de 1993, de la Conselleria d'Agricultura i Pesca, per les quals s'estableixen normes d'actuació en programes de sanejament ramader a la Comunitat Valenciana i la indemnització per a reposició en aquestes campanyes (DOGV núm. 1.373, de 04.09.90, núm. 1.437, de 05.12.90, i núm. 2.058, d'01.07.93).  
Import global màxim: 187.957.708 PTA.  
Data límit de presentació de sol·licituds: sense límit.  
· Línia 704/000/96  
- Ordre de 16 de juliol de 1987, en la qual s'estableixen ajudes per a l'adquisició de sementals de races pures d'oví, cabrum, porcí i cunícula (DOGV num. 648, de 25.08.87).  
Import global màxim: 1.000.000 PTA.  
Data límit de presentació de sol·licituds: 31 de maig.  
- Ordre de 5 d'octubre de 1990, en la qual s'estableixen mesures de suport i protecció de la raça ovina autòctona denominada guirra o roja (DOGV núm. 1.407, de 23.10.90).  
Import global màxim: 3.000.000 PTA.  
Data límit de presentació de sol·licituds: 31 de maig.  
- Ordre de 6 de maig de 1991, per la qual es preveuen ajudes als titulars d'explotacions cunícules (DOGV núm. 1.551, de 27.05.91).  
Import global màxim: 1.500.000 PTA.  
Data límit de presentació de sol·licituds: 31 de maig.  
- Ordre de 12 d'abril de 1995, per la qual s'estableixen ajudes a la modernització d'explotacions ramaderes.  
Import global màxim: 90.904.787 PTA.  
Data límit de presentació de sol·licituds: 30 d'abril.  
Article 2  
La justificació de la realització de la conducta, activitat o inversió que es finance amb alguna de les subvencions a què fa referència aquesta ordre es realitzarà per mitjà de la presentació dels corresponents certificats, factures i justificants de pagament, llevat que en les bases reguladores de l'ajuda pública de la qual es tracte s'establisca una altra forma distinta.  
El termini de presentació dels documents que acrediten la realització de la conducta, activitat o inversió subvencionada, finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import o anualitat corresponent.  
Article 3  
Les ajudes regulades per aquesta ordre s'hauran de tramitar, pel que fa al termini de presentació de sol·licituds, en les dates indicades; si no s'esmenta el termini, pel que es preveu en les pròpies bases reguladores i, subsidiàriament, pel que es disposa en la Llei 30/1992, de Règim Jurídic de les Administracions Públiques i el Procediment Administratiu Comú.  
Transcorreguts sis mesos des de l'acabament de la convocatòria de les ajudes sense que s'haja dictat resolució expressa, es podrà considerar desestimada.  
Les sol·licituds presentades després del termini establit en la convocatòria s'incorporaran a la convocatòria següent, després de la petició de l'interessat i sempre que les inversions es realitzen amb posterioritat a la sol·licitud.  
DISPOSICIó ADDICIONAL  
Els beneficiaris de totes les ajudes regulades en les ordres esmentades (llevat de les ordres de 13 d'abril de 1992, de 26 de març de 1991, de 2 de novembre de 1994, de 13 de juliol de 1993 i de 12 d'abril de 1995) queden exonerats de justificar el compliment d'obligacions tributàries i davant la Seguretat Social, d'acord amb el paràgraf 6 de l'article 6 de l'Ordre de 7 de gener de 1991 de la Conselleria d'Economia i Hisenda.  
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 2 d'abril de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI